एडीएम ने लोगों की समस्या सुन अधिकारियों को दिए निर्देश
डीग. अऊ मे जनसुनवाई कर लोगो की समस्याएं सुनते एडीएम ओपी जैन।
भास्कर संवाददाता |डीग
ग्रामपंचायत अऊ में शुक्रवार को उपसरपंच पंकज शर्मा की अध्यक्षता में एडीएम प्रशासन पी जैन ने जनसुनवाई की। इस दौरान एडीएम पी जैन ने ग्रामीणों की समस्याएं सुनकर, संबंधित अधिकारियों को लोगों की समस्याओं के निस्तारण के निर्देश दिए। इस दौरान उपसरपंच पंकज शर्मा ने स्वच्छ भारत मिशन के अंतर्गत ग्राम पंचायत के प्रत्येक गांव में कचरा पात्र रखवाने के लिए ज्ञापन सौंपा। खाद्य सुरक्षा में नाम जुड़वाने, शौचालय का भुगतान होने एवं हैंडपंप लगवाने की समस्या रखी। ग्राम ऊमरा के लोगों ने मुख्य रास्ते को दुरूस्त कराने की मांग रखी। इस अवसर पर अतिरिक्त जिला कलेक्टर ने लोगों को सरकार की जनकल्याणकारी योजनाओं की भी जानकारी दी।
उन्होंने कर्मचारियों को कार्य समय पर पूरा करने के निर्देश देते हुए कहा कि लोगों को कोई परेशानी नहीं हो। इस मौके पर कार्यवाहक तहसीलदार मुनेन्द्र शर्मा, गिरदावर विजय गुप्ता, जिला परिषद सदस्य नत्थन सिंह, पटवारी इंद्रवती सचिव उमेश चंद आदि मौजूद थे। प्रचार प्रसार अधिक होने के चलते लोगों में खास उत्साह दिखाई नहीं दिया और अधिकारी समय से पूर्व ही शिविर छोड़कर चले गए।
hin_Deva hin_Deva bho_Deva hin_Deva hin_Deva